open-index/open-wikipedia-markdown huggingface dataset:
বলিপাড়া ইউনিয়ন

**বলিপাড়া** বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।

## আয়তন
বলিপাড়া ইউনিয়নের আয়তন ২০,৭৫০ একর (৮৪.০০ বর্গ কিলোমিটার)। এটি থানচি উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৪৯৭জন। এর মধ্যে ৩,৭৮৩জন বৌদ্ধ, ১,৫৪১জন খ্রিস্টান, ৮১০জন মুসলিম, ২৪৪জন হিন্দু ও ১১৯জন অন্যান্য ধর্মের অনুসারী।

নৃতাত্ত্বিকভাবে ১,১৮৩জন বাঙালি, ২,৯৯১জন‌মারমা, ১,১৮২জন ত্রিপুরা, ৪৫৯জন ম্রো ও ৬৮২জন অন্যান্য।

## অবস্থান ও সীমানা
থানচি উপজেলার সর্ব-উত্তরে বলিপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৭ কিলোমিটার। এ ইউনিয়নের দক্ষিণে থানচি সদর ইউনিয়ন; পশ্চিমে আলীকদম উপজেলার চৈক্ষ্যং ইউনিয়ন, লামা উপজেলার রূপসীপাড়া ইউনিয়ন ও লামা সদর ইউনিয়ন; উত্তরে রুমা উপজেলার গ্যালেংগ্যা ইউনিয়ন ও রেমাক্রীপ্রাংসা ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন ও মায়ানমারের চিন প্রদেশ অবস্থিত।

## প্রশাসনিক কাঠামো
বলিপাড়া ইউনিয়ন থানচি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি *সেকদু* এবং *থাইক্ষ্যং* এ ২টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
২০১১ সালের আদমশুমারি অনুযায়ী বলিপাড়া ইউনিয়নের সাক্ষরতার হার ৩৮.৭%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* বলিপাড়া বাজার উচ্চ বিদ্যালয়

;নিম্ন মাধ্যমিক বিদ্যালয়
* সেন্ট ফ্রান্সিস জেভিয়ার্স জুনিয়র স্কুল

;প্রাথমিক বিদ্যালয়
* কানাজিউপাড়া সরকারি প্রাথমিক বিদ্যালয়
* ক্যচুপাড়া সরকারি প্রাথমিক বিদ্যালয়
* ক্রাইক্ষ্যংপাড়া সরকারি প্রাথমিক বিদ্যালয়
* থাইংক্ষ্যংপাড়া সরকারি প্রাথমিক বিদ্যালয়
* নাইদারীপাড়া সরকারি প্রাথমিক বিদ্যালয়
* বলিপাড়া সরকারি প্রাথমিক বিদ্যালয়
* বলিবাজার সরকারি প্রাথমিক বিদ্যালয়
* হলিরামপাড়া সরকারি প্রাথমিক বিদ্যালয়

## যোগাযোগ ব্যবস্থা
বলিপাড়া ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।

## খাল ও নদী
বলিপাড়া ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে সোনা (চেমা)
খাল।

## হাট-বাজার
বলিপাড়া ইউনিয়নের প্রধান বাজার হল বলিপাড়া বাজার।

## জনপ্রতিনিধি
* বর্তমান চেয়ারম্যান: জিয়াঅং মার্মা

## আরও দেখুন
* থানচি উপজেলা
* থানচি থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:থানচি উপজেলার ইউনিয়ন
বাজপাখি

**বাজপাখি** হলো মাঝারী আকৃতির এক প্রকার শিকারী পাখি। একে ক্ষিপ্রতার প্রতীক মানা হয়।

## চরিত্র
বাজপাখি মূলত তার তীক্ষ্ণদৃষ্টির জন্য খ্যাত। মেয়ে বাজপাখি পুরুষ বাজপাখির চেয়ে আকৃতিতে বড় হয়।

পোষ মানিয়ে  দিলেই এর আপনার শিকার এর আওতায় হবে

## খাদ্যাভ্যাস
বাজপাখি সাধারণত নিজের থেকে ছোট আকৃতির জীবজন্তু যেমন মাছ, মুরগি কাঠবিড়ালী, খরগোশ, ইঁদুর , এমনকি তারা গরুর গোস্ত খেয়ে জীবনধারণ করে। এছাড়াও নিজের থেকে ছোটো আকৃতির পাখি যেমন পায়রা, ঘুঘু ইত্যাদি পাখিও এদের খাদ্যতালিকায় থাকে।

## বাসস্থান
বাজপাখির সবচেয়ে বড় আবাসস্থল হলো মধ্য আমেরিকা। এছাড়াও এশিয়াতেও এদের দেখা মেলে। বাংলাদেশে পাখিটি এখন কালেভদ্রে দেখা মেলে।

## তথ্যসূত্র

বাংলাদেশ পত্রিকা যুগান্তর

বাংলাদেশ প্রতিদিন সংবাদ মাধ্যম

বিষয়শ্রেণী:শিকারী পাখি
বিষয়শ্রেণী:পাখির সাধারণ নাম
রনদীপ রায়

**রনদীপ রায়** (জন্ম: ৮ জুন ১৯৯৩) হচ্ছেন একজন ভারতীয় টেলিভিশন অভিনেতা, যিনি ২০১৪ সালে চ্যানেল ভি-এ সম্প্রচারিত ও গুজারিয়া: বদলে চাল দুনিয়ায় কবির সিন্ধিয়া চরিত্রে অভিনয়ের মাধ্যমে অভিনয় জগতে পদার্পণ করেন। ২০১৬ সালে, তিনি স্টার প্লাসে সম্প্রচারিত জনপ্রিয় ধারাবাহিক দিয়া অর বাতি হামে আরিয়ান রাঠী চরিত্রে অভিনয় করেছেন। তিনি কারিনা কাপুর, প্রিয়াঙ্কা চোপড়া, দিশা পাটানি এবং রণবীর সিংয়ের মতো বলিউড অভিনয়শিল্পীদের সাথে বেশ কয়েকটি প্রকল্পে মডেলিং করেছেন। তিনি এ পর্যন্ত প্রায় ১২০টি টেলিভিশন বিজ্ঞাপনে উপস্থিত হয়েছেন।

বর্তমানে তিনি সনি টিভিতে প্রচারিত ধারাবাহিক ইয়ে উন দিনো কি বাত হ্যায়ে সমীর মহেশ্বরী নামে প্রধান চরিত্রে অভিনয় করছেন।

## টেলিভিশন

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় পুরুষ মডেল
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:জীবিত ব্যক্তি
বিষয়শ্রেণী:হিন্দি টেলিভিশনের অভিনেতা
মনিষা সাক্সেনা

**মনিষা সাক্সেনা** (জন্ম: ১২ এপ্রিল) একজন ভারতীয় মডেল ও টেলিভিশন অভিনেত্রী। তিনি এমটিভি ইন্ডিয়ার রিয়ালিটি শো এমটিভি লাভ স্কুল (মৌসুম ১) এ অংশগ্রহণের জন্য পরিচিত। এছাড়াও তিনি বিজ্ঞাপন অভিনয়ে করেছেন।

মনিষা দিল্লি বিশ্ববিদ্যালয় থেকে স্নাতক ডিগ্রী অর্জন করেন। বাবা বিমান বাহিনীতে কাজ করার কারণে তার স্কুল জীবন কাটে ভারতের অনেক জায়গায়।

## কর্মজীবন
২০১৭ সালে সেট ভারতের *পেধারেয়ার পিয়া কি* নামক ধারাবাহিকে অভিনয় করেছেন। পরবর্তীতে, তিনি *রিস্থা লিকেন হুম নয়া*-তে অভিনয় করেছেন। তাঁকে নিয়ে ইন্ডিয়া টুডে পত্রিকায় প্রচ্ছদ করা হয়েছে।

## টেলিভিশন

## চলচ্চিত্রের তালিকা

## তথ্যসূত্র

## বহিঃসংযোগ
* 

বিষয়শ্রেণী:ইংরেজি ভাষার বহিঃসংযোগ থাকা নিবন্ধ
বিষয়শ্রেণী:১৯৯৩-এ জন্ম
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুম্বইয়ের নারী মডেল
বিষয়শ্রেণী:পুণের অভিনেত্রী
বিষয়শ্রেণী:পুণের ব্যক্তি
থানচি সদর ইউনিয়ন

**থানচি সদর** বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।

## আয়তন
থানচি সদর ইউনিয়নের আয়তন ৬৯,২১০ একর (২৮০.০৮ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৯,৮৩৫ জন। এর মধ্যে ৪,০৮১জন বৌদ্ধ, ২,৬৩৬জন খ্রিস্টান, ১,২৭৩জন মুসলিম, ১৯৫জন হিন্দু ও ১,৬৫০জন অন্যান্য ধর্মের অনুসারী।

নৃতাত্ত্বিকভাবে ১,৫৫৪জন বাঙালি, ৩,৬৬৩জন ম্রো, ২,৪৫০জন‌ মারমা, ১,৪৩৫জন ত্রিপুরা ও ৭৩৩জন অন্যান্য।

## অবস্থান ও সীমানা
থানচি উপজেলার উত্তরাংশে থানচি সদর ইউনিয়নের অবস্থান। থানচি উপজেলা সদর এ ইউনিয়নে অবস্থিত। এ ইউনিয়নের দক্ষিণে তিন্দু ইউনিয়ন, পশ্চিমে বলিপাড়া ইউনিয়ন ও আলীকদম উপজেলার চৈক্ষ্যং ইউনিয়ন, উত্তরে বলিপাড়া ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন ও মায়ানমারের চিন প্রদেশ অবস্থিত।

## প্রশাসনিক কাঠামো
থানচি সদর ইউনিয়ন থানচি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
২০১১ সালের আদমশুমারি অনুযায়ী থানচি সদর ইউনিয়নের সাক্ষরতার হার ৩৪.১%। এ ইউনিয়নে ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* থানচি সরকারি উচ্চ বিদ্যালয়

;প্রাথমিক বিদ্যালয়
* টিমংপাড়া সরকারি প্রাথমিক বিদ্যালয়
* থানচি বাজার মডেল সরকারি প্রাথমিক বিদ্যালয়
* থানচি হেডম্যানপাড়া সরকারি প্রাথমিক বিদ্যালয়
* নিয়াবুটপাড়া সরকারি প্রাথমিক বিদ্যালয়
* শাহজাহান পাড়া আল আমিন সরকারি প্রাথমিক বিদ্যালয়

## যোগাযোগ ব্যবস্থা
থানচি সদর ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।

## খাল ও নদী
থানচি সদর ইউনিয়নের মধ্য দিয়ে বয়ে চলেছে সাঙ্গু নদী।

## হাট-বাজার
থানচি সদর ইউনিয়নের প্রধান বাজার হল থানচি বাজার।

## দর্শনীয় স্থান
* তাজিংডং

## জনপ্রতিনিধি
* বর্তমান চেয়ারম্যান: মাংসার ম্রো

## আরও দেখুন
* থানচি উপজেলা
* থানচি থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:থানচি উপজেলার ইউনিয়ন
বে সুজি

**বে সু-জি** (, ; জন্ম: ১০ অক্টোবর ১৯৯৪; **বে সুজি** অথবা শুধুমাত্র **সুজি** নামে সুপরিচিত) হলেন একজন দক্ষিণ কোরীয় গায়িকা, অভিনেত্রী এবং মডেল। তিনি জেওয়াইপি এন্টারটেইনমেন্টের অধীনে মিস এ গ্রুপের সদস্য ছিলেন। তিনি টেলিভিশন ধারাবাহিক *[[ড্রিম হাই|ড্রিম হাইয়ের]]* (২০১১) মাধ্যমে অভিনেত্রী হিসেবে অভিষেক করেছিলেন এবং *[[গু ফ্যামিলি বুক]]* (২০১৩), *[[আনকন্ট্রোলেবলি ফন্ড]]* (২০১৬), *[[ওয়াইল ইউ ওয়্যার স্লিপিং (২০১৭-এর টেলিভিশন ধারাবাহিক)|ওয়াইল ইউ ওয়্যার স্লিপিং]]* (২০১৭), *[[ভাগাবন্ড (টেলিভিশন ধারাবাহিক)|ভাগাবন্ড]]* (২০১৯), *[[স্টার্ট আপ]]* (২০২০) এবং *[[আনা (দক্ষিণ কোরীয় টেলিভিশন ধারাবাহিক)|আনার]]* (২০২২) মতো ধারাবাহিকে অভিনয় করেছেন। তিনি *[[আর্কিটেকচার ১০১]]* (২০১২) চলচ্চিত্রে অভিষেক করেছিলেন। চলচ্চিত্রে তার সফল অভিষেকের পর থেকে, তিনি তার নিজ দেশে "জাতির প্রথম ভালোবাসা" হিসেবে প্রশংসিত হয়েছেন।

## প্রারম্ভিক জীবন
১৯৯৪ সালের ১০ই অক্টোবর তারিখে, দক্ষিণ কোরিয়ার গুয়াংজুর বুক জেলায় বে ওয়ান-ইউং এবং জং হিউন-সুকের ঘরে জন্মগ্রহণ করেছেন। তার একটি বড় বোন এবং একটি ছোট ভাই রয়েছে। তিনি স্কুল অব পারফর্মিং আর্টস সিউলে পড়াশোনা করেছিলেন এবং ২০১৩ সালে স্নাতক সম্পন্ন করেছেন। অভিষেকের পূর্বে, তিনি একজন অনলাইন শপিং মডেল ছিলেন।

## তথ্যসূত্র

বিষয়শ্রেণী:দক্ষিণ কোরীয় চলচ্চিত্র অভিনেত্রী
বিষয়শ্রেণী:দক্ষিণ কোরীয় অভিনেত্রী
বিষয়শ্রেণী:দক্ষিণ কোরীয় টেলিভিশন অভিনেত্রী
বিষয়শ্রেণী:কে-পপ সঙ্গীতশিল্পী
বিষয়শ্রেণী:গোয়াংজুর ব্যক্তি
বিষয়শ্রেণী:২১শ শতাব্দীর দক্ষিণ কোরীয় অভিনেত্রী
বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ কোরিয়ার ম্যান্ডারিন ভাষার সঙ্গীতশিল্পী
বিষয়শ্রেণী:মেলন সঙ্গীত পুরস্কার বিজয়ী
বিষয়শ্রেণী:মামা পুরস্কার বিজয়ী
বিষয়শ্রেণী:দক্ষিণ কোরীয় নারী আইডল
বিষয়শ্রেণী:দক্ষিণ কোরীয় পপ গায়িকা
বিষয়শ্রেণী:দক্ষিণ কোরীয় শিশু সঙ্গীতশিল্পী
বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
বিষয়শ্রেণী:দক্ষিণ কোরীয় নারী মডেল
বিষয়শ্রেণী:২১শ শতাব্দীর দক্ষিণ কোরীয় গায়িকা
জনি সিন্স

**স্টিভ ওলফ** যিনি **জনি সিন্স** নামে বেশি পরিচিত, একজন আমেরিকান পর্নোগ্রাফিক অভিনেতা। তিনি প্রায় ৫০০টি প্রাপ্তবয়স্ক চলচ্চিত্রে অভিনয় করেছেন। অভিনয়ের দক্ষতার কারণে তিনি বেশ কিছু পুরস্কার পেয়েছেন এবং বিভিন্ন পুরস্কারের জন্য মনোনীত হয়েছেন। এর মধ্যে ২০১৫ সালের শ্রেষ্ঠ অভিনেতার জন্য এভিএনপুরস্কার উল্লেখযোগ্য। ব্রাজার্স কোম্পানির ভিডিওতে তার উপস্থিতি তাকে অনেক জনপ্রিয়তা দিয়েছিল

## জন্ম
জনি সিন্স ১৯৭৮ সালের ৩১ ডিসেম্বর জন্মগ্রহণ করেন। তার জন্ম  মার্কিন যুক্তরাষ্ট্রতে, পিটসবার্গ এর পূর্ব উপকূলে।

## পর্নোগ্রাফিতে পদার্পণ
২০০৬ সালে তিনি পর্নোগ্রাফিক ইন্ডাস্ট্রিতে প্রবেশ করেন। জনি সিন্সের একজন বন্ধু, যার সাথে তিনি ২১ বছর অতিবাহিত করেছেন, প্রস্তাব দিলেন তার সাথে লস এঞ্জেলেসে যেতে এবং পর্নোগ্রাফিতে অভিনয় করতে। তখন জনি সিন্স তার বন্ধুর প্রস্তাব নাকচ করে দেন। কয়েক বছর পরে একটি নির্মাণ কোম্পানিতে কাজ করে অস্বস্তি চলে আসলো সিন্সের। তিনি তখন তার বন্ধুর সেই প্রস্তাব পুনর্বিবেচনা করলেন। তিনি সেখান থেকে অ্যাঞ্জেলিনা শহরে গেলেন। নতুন শহরে এসে জীবনধারণের মতো ছোট কিছু চাকরি পেলেন। কিছুদিন পর, ২৮ বছর বয়সে, পর্নোগ্রাফিতে তিনি তার প্রথম চুক্তিপত্র পেলেন।

২০০৮ সালে ডিজিটাল প্লেগ্রাউন্ডের প্রোডাকশনের *চিয়ার লিডার* চলচ্চিত্রে কাজ করলেন। চলচ্চিত্রটি সে'বছরের বহুল বিক্রি হওয়া এবং ভাড়া নেওয়া চলচ্চিত্র হিসেবে দারুন ব্যবসা করলো। একই সাথে ৯টি এভিএন পুরস্কারের মধ্যে ৪ টিই জয় করে নিলো। সেই বছরে উক্ত কোম্পানিতে জনি সিন্সের এটাই একমাত্র পরিবেশনা ছিলো না, তিনি আরো একটি চলচ্চিত্রে কাজ করেছেন। এই সময়ের মধ্যে কানাডার একটি কোম্পানি ব্রাজার্সের সাথে তিনি চুক্তিবদ্ধ হন। কর্মজীবনের সেরা কাজ গুলো তিনি ব্রাজার্সে করেছেন। ফলে তিনি ব্যাপক খ্যাতি অর্জন করেন।

২০১৩ সালে তিনি সিক্রেট এডমিরার এ অভিনয় করেন। ২০১৪ সালে উক্ত চলচ্চিত্র এভিএন পুরস্কারের জন্য মনোনীত হয়। 

## মহাকাশে পর্নোগ্রাফির শুটিং
জনি সিন্স পর্নহাব কোম্পানির সাথে চুক্তিবদ্ধ হয়েছেন এমন একটি পর্নোগ্রাফিক চলচ্চিত্র নির্মাণ করতে, যার শুটিং হবে মহাকাশে। উক্ত চলচ্চিত্রে তার সাথে নারী শিল্পী হিসেবে অভিনয় করবেন ইভা লোভিয়া। এর আনুমানিক খরচ ৩৪ লক্ষ মার্কিন ডলার।

## মনোনয়ন
জনি সিন্স তার কর্মজীবনে বিভিন্ন পুরস্কারের জন্য মনোনয়ন পেয়েছেন।

### এভিএন পুরস্কার

### এক্স-রেটেট সমালোচক সংগঠন

### এক্সবিআইজেড পুরস্কার

## আরও দেখুন
* কেইরান লী
* মিয়া মালকোভা
* মিয়া খলিফা
* অ্যালেক্স জর্ডান

## তথ্যসূত্র

বিষয়শ্রেণী:শিরোনামহীন উদ্ধৃতিসহ পাতা
বিষয়শ্রেণী:ফাঁকা ইউআরএল থাকা উদ্ধৃতিসহ পাতা
বিষয়শ্রেণী:১৯৭৮-এ জন্ম
বিষয়শ্রেণী:মার্কিন পর্নোগ্রাফিক চলচ্চিত্র অভিনেতা
বিষয়শ্রেণী:পেনসিলভেনিয়ার ইউটিউবার
বিষয়শ্রেণী:পুরুষ ইউটিউবার
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন পর্নোগ্রাফি চলচ্চিত্র প্রযোজক
বিষয়শ্রেণী:মার্কিন পর্নোগ্রাফি চলচ্চিত্র পরিচালক
বিষয়শ্রেণী:ইন্টারনেট মিম
বিষয়শ্রেণী:ভিডিও ব্লগার
বিষয়শ্রেণী:মার্কিন ব্লগার
বিষয়শ্রেণী:মার্কিন পুরুষ ব্লগার
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন পুরুষ প্রাপ্তবয়স্ক মডেল
ইটো টেক্কো

[থাম্ব|১১৮৫-১৩৩৩ [Kamakura period|কামাকুরা সময়কালের ধাতবকর্মের নমুনা]]
**ইটো টেক্কো** হচ্ছে পৃথিবীর প্রাচীনতম ধাতবকর্মের কোম্পানি যা ১১৮৯ সালে প্রতিষ্ঠিত হয়। এটি জাপানের ইয়ামাগাতা প্রশাসনিক অঞ্চলের ৎ্সুরুওকা নগরিতে অবস্থিত।

ইটো আয়রনওয়ার্কস কোং লিমিটেড হচ্ছে বর্তমান কোম্পানির নাম এবং এর প্রধান ক্রেতা সংস্থা হচ্ছে:
* হিটাচি হাই-টেক সল্যুশন কোং লিমিটেড
* কুরিমটো আয়রন ওয়ার্কস কোং লিমিটেড
* মোটোয়ামা সিসাকুশো কোং লিমিটেড
* টহকু মেশিনারি ওয়ার্কস কোং লিমিটেড ইত্যাদি।

## আরো দেখুন
* প্রাচীনতম কোম্পানির তালিকা

## তথ্যসূত্র

## বহিঃসংযোগ
* Company website in Japanese

বিষয়শ্রেণী:জাপানি ধাতবকর্ম
সুব্রত (অভিনেতা)

**শাহরুখ ফারদিন সুব্রত** হলেন একজন বাংলাদেশী চলচ্চিত্র অভিনেতা।

## কর্মজীবন
সুব্রত ১৯৮৫ সালে মহম্মদ হান্‌নান পরিচালিত *রাই বিনোদিনী* দিয়ে চলচ্চিত্রে আত্মপ্রকাশ করেন। পরবর্তীতে একই পরিচালকের *মালা বদল* ও *মাইয়ার নাম ময়না* চলচ্চিত্র দিয়ে বাংলাদেশী চলচ্চিত্রে শক্ত অবস্থান গড়ে তুলেন। প্রধান চরিত্রে তার অভিনীত অন্যান্য উল্লেখযোগ্য চলচ্চিত্র হল নারায়ণ ঘোষ মিতা পরিচালিত *[[হারানো সুর (১৯৮৭-এর চলচ্চিত্র)|হারানো সুর]]* (১৯৮৭), রফিকুল বারী চৌধুরী পরিচালিত *[[চণ্ডীদাস ও রজকিনী]]* (১৯৮৭), এফ কবির চৌধুরী পরিচালিত *তালা চাবি*, কামরুজ্জামান পরিচালিত *সততা*, মোস্তফা আনোয়ার পরিচালিত *পুষ্পমালা*, ইবনে মিজান পরিচালিত *নাগজ্যোতি* ও *সাগর কন্যা*।

## ব্যক্তিগত জীবন
আশির দশক থেকে সুব্রত বাংলা সিনেমার জনপ্রিয় একজন অভিনেতা হিসাবে পরিচিত। তিনি তার দক্ষ অভিনয় দারা বহু জনপ্রিয় ছবি উপহার দিয়েছেন। তিনি অভিনয় জীবনে তার সহ অভিনেতা দোয়েলের সাথে প্রেমে জড়িয়ে জান, পরবর্তীতে ১৯৮৮ সালে তারা বিবাহ বন্ধনে আবদ্ধ হন। তাদের সংসার জীবনে দুটি সন্তান রয়েছে। তাদের কন্যা সন্তান প্রার্থনা ফারদিন দীঘি ইতোমধ্যে বাংলা সিনেমার একজন শিশু চরিত্রে জনপ্রিয়তা লাভ করেছেন।

## উল্লেখযোগ্য চলচ্চিত্র

* *[[হৃদয় জুড়ে]]* (২০২০)
* মেয়েটি এখন কোথায় যাবে (২০১৭)
* এক পলকের দেখা (২০১৭)
* ভালোবাসা ১৬ আনা (২০১৭)
* রাজনীতি (২০১৭)
* অস্তিত্ব (২০১৬)
* বসগিরি (২০১৬)
* সম্রাট (২০১৬)
* ভালোবাসাপুর (২০১৬)
* রানা পাগলা দ্য মেন্টাল (২০১৬)
* মাটির পরী (২০১৬)
* কত স্বপ্ন কত আশা (২০১৬)
* রুদ্র দ্য গ্যাংস্টার (২০১৬)
* লাল সবুজের সুর (২০১৬)
* ভোলা তো যায় না তারে (২০১৬)
* ভালোবাসার চ্যালেঞ্জ (২০১৫)
* মনের অজান্তে (২০১৫)
* অচেনা হৃদয় (২০১৫)
* রোমিও বনাম জুলিয়েট (২০১৫)
* রাজা বাবু (২০১৫)
* মা বাবা সন্তান (২০১৫)
* অশান্ত মেয়ে (২০১৫)
* ক্ষনিকের ভালোবাসা (২০১৪)
* হিটম্যান (২০১৪)
* ভালোবাসলে দোষ কি তাতে (২০১৪)
* ক্ষোভ (২০১৪)
* ৭১-এর সংগ্রাম (২০১৪)
* তবুও ভালোবাসি (২০১৩)
* ভালোবাসা আজকাল (২০১৩)
* তোমার মাঝে আমি (২০১৩)
* জোর করে ভালোবাসা হয় না (২০১৩)
* পূর্ণদৈর্ঘ্য প্রেম কাহিনী (২০১৩)
* ভালোবাসার রঙ (২০১২)
* বাজারের কুলি (২০১২)
* দুর্ধর্ষ প্রেমিক (২০১২)
* অস্ত্র ছাড়ো কলম ধর (২০১১)
* বলো না তুমি আমার (২০১০)
* জমিদার (২০১০)
* প্রেম কয়েদী (২০০৯)
* অভিশপ্ত রাত (২০০৯)
* মনে বড় কষ্ট (২০০৯)
* পিরিতির আগুন জ্ৱলে দ্বিগুন (২০০৯)
* কে আমি (২০০৯)
* রাস্তার ছেলে (২০০৯)
* মন ছুঁয়েছে মন (২০০৯)
* ১ টাকার বউ (২০০৮)
* চন্দ্রগ্রহণ (২০০৮)
* আমার প্রাণের স্বামী (২০০৭) - নেতা
* চাচ্চু (২০০৬)
* দাদীমা (২০০৬)
* কোটি টাকার কাবিন (২০০৬)
* পিতার আসন (২০০৬)
* আগুন আমার নাম (২০০৫)
* মমতাজ (২০০৫)
* ভাইয়ের শত্রু ভাই (২০০৪)
* কঠিন সীমার (২০০৩)

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:ঢাকা জেলার ব্যক্তি
বিষয়শ্রেণী:১৯৬০-এ জন্ম
হবিগঞ্জ সরকারি মহিলা কলেজ

**হবিগঞ্জ সরকারি মহিলা কলেজ** হবিগঞ্জ সদরে অবস্থিত একটি শিক্ষা প্রতিষ্ঠান। এটি হবিগঞ্জ পৌরসভার ৭ নং ওয়ার্ডে অবস্থিত। কলেজটি সরকারি ভাবে পরিচালিত হয়ে আসছে।

## সংক্ষিপ্ত বর্ণনা
হবিগঞ্জ সরকারি মহিলা কলেজ, ডাক ও জেলা-হবিগঞ্জ।

কলেজটি তিন তলা বিশিষ্ট। মূল ভবন ০১ টি, একাডেমিক ভবন-০১ টি ও ৪ তলা বিশিষ্ট ছাত্রী নিবাস ০১ টি।

## ইতিহাস
১ নভেম্বর ১৯৮৫ খ্রিষ্টাব্দে কলেজটি বেসরকারি ভাবে স্থাপিত হয়। পরবর্তীতে ৫ এপ্রিল ১৯৯৭ খ্রিষ্টাব্দে কলেজটি জাতীয়করণ করা হয়।

ছাত্র-ছাত্রীর সংখ্যা (শ্রেণীভিত্তিক)

একাদশ শ্রেণী-৩৬৪ জন

দ্বাদশ শ্রেণী-৪৬৪ জন

ডিগ্রী-১ম বর্ষ-১৭৭ জন

       ২য় বর্ষ-১৫১ জন

       ৩য় বর্ষ-১০৬ জন।

**শিক্ষাবৃত্তি**

একাদশ ও দ্বাদশ শ্রেণীর মোট উপবৃত্তি পাওয়া ছাত্রীর সংখ্যা -২৫০ জন।

## অর্জন

২০১১ সালের উচ্চ মাধ্যমিক পরীক্ষায় দুই জন ছাত্রী জিপিএ - ৫ পেয়ে উত্তীর্ণ হয়েছে।

## তথ্যসূত্র


বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বিষয়শ্রেণী:১৯৮৫-এ বাংলাদেশে প্রতিষ্ঠিত
বিষয়শ্রেণী:হবিগঞ্জ জেলার মহাবিদ্যালয়
কুজেন্দ্র লাল ত্রিপুরা

**কুজেন্দ্র লাল ত্রিপুরা** (জন্ম: ৪ নভেম্বর ১৯৬৩) বাংলাদেশের খাগড়াছড়ি জেলার আওয়ামী লীগের রাজনীতিবিদ। কুজেন্দ্র পার্বত্য খাগড়াছড়ি আসনের সাবেক সাংসদ এবং পার্বত্য চট্টগ্রাম বিষয়ক মন্ত্রণালয়ের সাবেক প্রতিমন্ত্রী ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান। বর্তমানে তিনি পালিয়ে গিয়ে ভারতের ত্রিপুরা রাজ্যের রাজধানী আগরতলায় অবস্থান করছে। 

## প্রাথমিক জীবন
কুজেন্দ্র লাল ত্রিপুরার জন্ম ১৯৬৩ সালের ৪ নভেম্বর খাগড়াছড়ি জেলায়। তিনি বি.এ. ডিগ্রি লাভ করেছেন। তিনি ত্রিপুরী সম্প্রদায়ের যা বাংলাদেশের 'ত্রিপুরা' নামে পরিচিত।

## রাজনৈতিক জীবন
কুজেন্দ্র লাল ত্রিপুরা বাংলাদেশ আওয়ামী লীগের প্রার্থী হিসাবে ২০১৪ সালে খাগড়াছড়ি জেলা থেকে সংসদ সদস্য নির্বাচিত হয়েছিলেন। ৮ই ফেব্রুয়ারি ২০১৮ ইং তাকে প্রত্যাবাসন শরণার্থী এবং অভ্যন্তরীণ বাস্তুচ্যুত ব্যক্তিদের পুনর্বাসনের বিষয়ে টাস্কফোর্সের চেয়ারম্যান করা হয়। এই চেয়ারম্যান পদটি প্রতিমন্ত্রির পদমর্যাদা সম্পন্ন । এর আগে তিনি খাগড়াছড়ি পার্বত্য জেলা পরিষদের "চেয়ারম্যান" হিসাবে ২০১০ থেকে ২০১৩ পর্যন্ত দায়িত্ব পালন করেছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

## বহিঃসংযোগ
* মাননীয় সংসদ সদস্য কুজেন্দ্র লাল ত্রিপুরা  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:খাগড়াছড়ি জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:বাংলাদেশী হিন্দু
বিষয়শ্রেণী:খাগড়াছড়ি জেলার ব্যক্তি
বিষয়শ্রেণী:ত্রিপুরী ব্যক্তি
বিষয়শ্রেণী:শেখ হাসিনার পঞ্চম মন্ত্রিসভার সদস্য
যাজি বিটজ

**যাজি বিটজ** (জন্ম জুন ১, ১৯৯১) হলেন একজন জার্মান বংশোদ্ভূত, মার্কিন অভিনেত্রী, যিনি হাস্যরস দৃশ্যকাব্যের মার্কিন চলচ্চিত্র *[[Atlanta (TV series)|আটলান্টা]]'তে "ভ্যানেসা" নামক ভূমিকাটির জন্য সবচেয়ে বেশি পরিচিত। এছাড়াও ২০১৬ সালে, তিনি মার্কিন সম্প্রচার ভিত্তিক প্রতিষ্ঠান [[নেটফ্লিক্স]]-এর হাস্যরস দৃশ্যকাব্যের সাহিত্য সংকলনমূলক ধারাবাহিক *ইজি'' এ আবির্ভূত হয়েছেন। বিটস, ২০১৮ সালে মুক্তি পেতে যাওয়া কল্পবিজ্ঞান দৃশ্যকাব্য সমৃদ্ধ জনপ্রিয় মার্কিন চলচ্চিত্র ডেডপুল ২-এ জনপ্রিয় প্রকাশনা সংস্থ্যা মার্ভেল কমিকস এর একটি চরিত্র নিসা টুরম্যান / ডমিনো ভূমিকায় অভিনয় করেছেন।

## প্রাথমিক জীবন
বিটজের জন্ম, ১৯৯১ সালের ১লা জুন তথা শনিবার, জার্মানির রাজধানী বার্লিন শহরে। তার জার্মান পিতা একজন আসবাবপত্র নির্মাতা এবং তার আফ্রিকা-মার্কিন একজন সমাজ সেবক। শিশুকাল থেকেই বিভিন্ন কমিউনিটি নাট্যমঞ্চ এবং স্থানীয় মঞ্চায়নে অভিনয় করার কারণে, যাজি তার গ্রেড স্কুলে এর মধ্যে আনন্দ খুজে পেয়েছিলেন এবং একজন মেয়ে হিসেবে অভিনয় করার মাধ্যমে বেড়ে উঠেন। যাজি নিউ ইয়র্ক শহরের ম্যানহাটন পৌরসভার উত্তর অঞ্চলে অবস্থিত আপটাউন-এ লালিত-পালিত হন, সেখানে অবস্থিত তাদের বাসভবনে তার পিতা-মাতার সাথে ইংরেজি এবং জার্মান উভয় ভাষাতেই ভাবের আদান প্রদান করার মাধ্যমে।  তিনি "মস্কোটা নিউ স্কুল", দ্য হার্লেম স্কুল অব আর্টস এবং লাগার্ডিয়া আর্টস হাই স্কুল থেকে প্রশিক্ষণ গ্রহণ করেন। তিনি নিউ ইয়র্ক রাজ্যের সারাটোজা শহরে অবস্থিত স্কিডমোর কলেজ-এ পড়াশোনা করেন, যেখান থেকে তিনি ফরাসী ভাষায় একটি স্নাতক ডিগ্রী অর্জন করেন।

## ব্যক্তিগত জীবন
বিটজ বর্তমানে নিউ ইয়র্ক শহরের ম্যানহাটন পৌরসভার উত্তর অংশে অবস্থিত হার্লেম নামক স্থানে বসবাস করছেন, যেখানে তিনি কয়েকটি নিউ ইয়র্ক-ভিত্তিক চলচ্চিতে কাজ করছেন। তিনি মার্কিন এবং জার্মানের দ্বৈত নাগরিকত্বের অধিকারী।

## চলচ্চিত্র সমূহ

## তথ্যসূত্র

## বহিঃসংযোগ
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বার্লিনের ব্যক্তি
বিষয়শ্রেণী:আফ্রিকান-মার্কিন অভিনেত্রী
বিষয়শ্রেণী:জার্মান অভিনেত্রী
বিষয়শ্রেণী:আফ্রিকান-মার্কিন বংশধর জার্মান ব্যক্তি
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর জার্মান অভিনেত্রী
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:জার্মান চলচ্চিত্র অভিনেত্রী
বিষয়শ্রেণী:জার্মান টেলিভিশন অভিনেত্রী
বিষয়শ্রেণী:২১শ শতাব্দীর আফ্রিকান-মার্কিন নারী
বিষয়শ্রেণী:২১শ শতাব্দীর আফ্রিকান-মার্কিন ব্যক্তি
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:২১শ শতাব্দীর আফ্রিকান-মার্কিন অভিনেত্রী
রস ডানকান

**জন রস ফ্রেডরিক ডানকান** (; জন্ম: ২৫ মার্চ, ১৯৪৪) কুইন্সল্যান্ডের হারস্টোন এলাকায় জন্মগ্রহণকারী প্রথিতযশা অস্ট্রেলিয়ার সাবেক আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন। ঘরোয়া প্রথম-শ্রেণীর ক্রিকেটে কুইন্সল্যান্ড ও ভিক্টোরিয়ার প্রতিনিধিত্ব করেছেন **রস ডানকান**। দলে তিনি মূলতঃ ফাস্ট-মিডিয়াম সিম বোলারের দায়িত্ব পালন করতেন। ১৯৭১ সালে অস্ট্রেলিয়ার পক্ষে একটিমাত্র টেস্টে অংশগ্রহণের সুযোগ ঘটে তার।

## খেলোয়াড়ী জীবন
১৯৬৪-৬৫ মৌসুম থেকে ১৯৭০-৭১ মৌসুম পর্যন্ত কুইন্সল্যান্ড এবং ১৯৭১-৭২ মৌসুম থেকে ১৯৭২-৭৩ মৌসুম পর্যন্ত ভিক্টোরিয়ার প্রতিনিধিত্ব করেন। ডিসেম্বর, ১৯৭০ সালে মেলবোর্নে ভিক্টোরিয়ার বিপক্ষে নিজস্ব সেরা ৮/৫৫ ও ৫/৭০ লাভ করেন। নিজের সেরা দিনগুলোয় ভয়ঙ্করভাবে বলকে সুইং করানোয় সক্ষম ছিলেন।

১৯৭০-৭১ মৌসুমের অ্যাশেজ সিরিজে অংশ নেয়ার জন্য ইংল্যান্ড দল অস্ট্রেলিয়া সফরে আসে। ভিক্টোরিয়ার সদস্যরূপে দ্বিতীয় প্রস্তুতিমূলক খেলায় অংশ নেয়ার পর মেলবোর্নে সিরিজের পঞ্চম টেস্টে অভিষেক হয় তার। আঘাতগ্রস্ত গার্থ ম্যাকেঞ্জি’র স্থলাভিষিক্ত হন তিনি। দূর্ভাগ্যবশতঃ ব্যাট হাতে মাত্র তিন রান তুলতে সমর্থ হন। প্রথম ইনিংসে ৩০ রান খরচ করলেও কোন উইকেট লাভে সক্ষম হননি। দ্বিতীয় ইনিংসে ব্যাট কিংবা বল করেননি। এমনকি কোন ক্যাচও তালুবন্দী করতে পারেননি। ষষ্ঠ টেস্টে ডেনিস লিলি তার জায়গায় অন্তর্ভুক্ত হলে তিনি দল থেকে বাদ পড়েন। ঐ বছর শেষে ভিক্টোরিয়ায় চলে যান। এরপর আর একটিমাত্র মৌসুমে প্রথম-শ্রেণীর ক্রিকেটে অংশ নেন।

১৯৭১-৭২ মৌসুমে গ্যারি সোবার্সের নেতৃত্বাধীন বহিঃর্বিশ্ব একাদশের বিপক্ষে অস্ট্রেলিয়ার সদস্য হিসেবে খেলেন।

## তথ্যসূত্র

## আরও দেখুন
* অ্যালেন থমসন
* ডানকান ফ্লেচার
* এক টেস্টের বিস্ময়কারী
* অস্ট্রেলীয় টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:কুইন্সল্যান্ডের ক্রিকেটার
বিষয়শ্রেণী:ব্রিসবেন থেকে আগত ক্রিকেটার
বিষয়শ্রেণী:ভিক্টোরিয়ার ক্রিকেটার
রল্ফ গ্র্যান্ট

**রল্ফ স্টুয়ার্ট গ্র্যান্ট** (; জন্ম: ১৫ ডিসেম্বর, ১৯০৯ - মৃত্যু: ১৮ অক্টোবর, ১৯৭৭) ত্রিনিদাদের পোর্ট অব স্পেনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। এছাড়াও, ওয়েস্ট ইন্ডিজ দলের অধিনায়কের দায়িত্ব পালন করেছেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি।

দলে তিনি মূলতঃ ডানহাতি ব্যাটসম্যানের ভূমিকা পালন করতেন। পাশাপাশি ডানহাতে অফ ব্রেক বোলিংয়ে পারদর্শী ছিলেন **রল্ফ গ্র্যান্ট**।

## প্রারম্ভিক জীবন
কেমব্রিজ বিশ্ববিদ্যালয়ে অধ্যয়নকালে রল্ফকে খেলাধূলায় অনিয়মিতভাবে খেলায় অংশ নিতে দেখা যেতো। কেমব্রিজ বিশ্ববিদ্যালয় থেকে ব্লু লাভ করেন। তবে, স্বভাবজাত ক্রীড়াবিদ হিসেবে জাতীয় পর্যায়ে শৌখিন ফুটবলার হিসেবে খেলতেন ও দেশের পক্ষে হেভিওয়েট বক্সিংয়ে শিরোপাধারী ছিলেন।

১৯৩৩ সালে মূলতঃ দূর্দান্ত ফিল্ডিংয়ের কারণে দলে ঠাঁই হয় তার। নিচেরসারিতে ব্যাট হাতে দক্ষতা দেখিয়েছেন।অক্সফোর্ডের প্রথম শীর্ষ চার ব্যাটসম্যানের তিনজনকে আউট করেন ৪৪ রানে। অত্যন্ত বিপজ্জ্বনক খেলোয়াড় এফ. জি. এইচ. চককে শর্ট লেগ অঞ্চলে দর্শনীয়ভাবে ক্যাচ তালুবন্দী করেন।

## আন্তর্জাতিক ক্রিকেট
ওয়েস্ট ইন্ডিজে প্রত্যাবর্তন করে ১৯৩৪-৩৫ মৌসুমে এমসিসি দলের বিপক্ষে টেস্টে অংশ নেন। ১৯ আগস্ট, ১৯৩৫ তারিখে টেস্ট অভিষেক ঘটে রল্ফ গ্র্যান্টের। চতুর্থ টেস্টে নিজস্ব সর্বোচ্চ ৭৭ রান তুলেন।

১৯৩৯ সালে ইংল্যান্ড সফরে ওয়েস্ট ইন্ডিজ দলের অধিনায়ক মনোনীত হন। সহোদর জ্যাকি গ্র্যান্টের কাছ থেকে অধিনায়ক হিসেবে স্থলাভিষিক্ত হন। মধ্য-জুনে ব্যাটিংয়ে উদ্বোধনী জুটিতে জে. বি. স্টলমেয়ারের ছন্দ হারানোয় বেশ সাহসের সঙ্গে দায়িত্ব নিজ কাঁধে তুলে নেন। সফরের শেষ দিনগুলো পর্যন্ত তার এ সফলতা অব্যাহত ছিল। মৌসুমে নিজস্ব সর্বোচ্চ ৯৫ রান তুলেন। ওল্ড ট্রাফোর্ড টেস্টে নিজের সেরা ইনিংস খেলেন। ইংরেজ দল ১৬৪/৭ ডিক্লেয়ার করলে আটত্রিশ মিনিটে ৫৬ রানের মধ্যে একাই করে ৪৭। তন্মধ্যে গডার্ডের বলে তিন ছক্কা হাঁকিয়েছিলেন। আউট হবার পর দর্শকেরা তার প্রশংসা করে। ঐ দিনের শুরুতে তিনি হাটন ও জো হার্ডস্টাফকে ষোল রানে বিদায় করেন। অভিজ্ঞতার স্বল্প কারণ স্বত্ত্বেও প্রশংসনীয় নেতৃত্বের গুণাবলী তার মধ্যে বহমান ছিল।

পরবর্তীকালে ক্রিকেট বিশেষজ্ঞরা রল্ফ গ্র্যান্টকে অধিনায়ক হিসেবে মেনে নিতে পারেননি। দল নির্বাচকমণ্ডলী শ্বেতাঙ্গ অধিনায়ককে চাচ্ছিলেন যদিও রল্ফের এ যোগ্যতা ছিল।

## ব্যক্তিগত জীবন
রল্ফ ও জ্যাকি গ্র্যান্টের আরও দুই ভাই ছিল। তবে তারা তাদের মতো টেস্ট ক্রিকেটে খেলার সুযোগ পাননি।
১৮ অক্টোবর, ১৯৭৭ তারিখে ৬৭ বছর বয়সে কানাডার ওকভিল এলাকায় তার দেহাবসান ঘটে।

## তথ্যসূত্র

## আরও দেখুন
* জ্যাকি গ্র্যান্ট
* ডেনিস অ্যাটকিনসন
* ওয়েস্ট ইন্ডিয়ান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯০৯-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:ক্রাইস্ট কলেজ, কেমব্রিজের প্রাক্তন শিক্ষার্থী
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
মাটির ঔদক ধর্মাবলি

ভূত্বকের উপরিস্থিত মাটির অভ্যন্তরের ফাঁকা স্থানগুলো বায়ু ও পানি দ্বারা পূর্ণ থাকে। ফলে, মাটির প্রকৌশলগত গুণাগুণ বিশ্লেষণে প্রবাহী বলবিদ্যার সাহায্য নেয়া হয়। মাটির অভ্যন্তরস্থ ফাঁকা স্থানসমূহে স্থির বা প্রবহমান পানির ধারার মাটির গুণাগুণে ব্যাপকভাবে পরিবর্তন আনে। পানি সংবলিত মাটির ধর্মাবলিকে মাটির ঔদক ধর্মাবলি বলা হয়। মাটিতে পানি থাকলে পরে মাটির বৈশিষ্ট্য এত বিচিত্র ধর্ম লাভ করে যে, মৃত্তিকা বলবিদ্যার জনক জনাব টারজাঘি বলেন যে, মাটিতে পানির উপস্থিতি না থাকলে মৃত্তিকা বলবিদ্যা অধ্যয়ন করবার প্রয়োজন পড়তো না।

মাটির মধ্য দিয়ে পানি প্রবাহের ক্ষেত্রে মাটির ভেদ্যতা, মাটির কার্যকরী চাপ, প্রবাহ জালিকা ইত্যাদি বৈশিষ্ট্যকে মাটির ঔদক ধর্মাবলি হিসেবে পাঠ করা হয়।

## ভেদ্যতা
মাটির মধ্যকার শূন্যস্থানের ভেতর দিয়ে পানি বা কোন তরলের প্রবাহিত হবার ধর্মকে ভেদ্যতা বলা হয়। এটি মাটির অন্যতম গুরুত্বপূর্ণ ঔদক ধর্ম। কোন অবকাঠামো যে মাটির উপর অবস্থিত, তার অন্তর্স্থিত পানির প্রবাহের হার কম-বেশি হলে, তথা ভেদ্যতার মান আদর্শ মানের চেয়ে কম বেশি হলে, পানির অধিক চোয়ানোর ফলে মাটির শক্তিমাত্রা পরিবর্তিত হতে পারে। ফলত, ঐ কাঠামো ধ্বসে পড়তে পারে।

যে মাটির মধ্য দিয়ে পানি প্রবাহিত হতে পারে, সে মাটিকে ভেদ্য মাটি বলে। আর পানি প্রবাহিত হতে না পারলে তাকে অভেদ্য মাটি বলে। সাধারণত, বড় বড় পাথুরে কণা সংবলিত মাটির ভেদ্যতা অনেক বেশি হয়, এবং কর্দমাক্ত এটেল মাটির ভেদ্যতা সবচেয়ে কম হয়।

### ভেদ্যতা সংক্রান্ত ডার্সির সূত্র
১৮৫৬ সালে বিজ্ঞানী ডার্সি কতকগুলো পরীক্ষণের উপর ভিত্তি করে তার বিখ্যাত 'ডার্সির সূত্র' প্রকাশ করেনঃ

' মাটির ভিতর দিয়ে তরল পদার্থের প্রবাহের গতিবেগ মাটির ঔদক ঢালের সমানুপাতিক।'

অর্থাৎ, v varies as i

বা, v= ki

এখানে, v= বেগ

k= ভেদ্যতার সহগ

i= ঔদক ঢাল

ভেদ্যতার সহগকে k দ্বারা প্রকাশ করা হয়। এর এককঃ m/s.

### ভেদ্যতা সংক্রান্ত এলেন হ্যাজেনের সূত্র
বিশিষ্ট বিজ্ঞানী এলেন হ্যাজেন তার অভিজ্ঞতালব্ধ নিম্নোক্ত সূত্রটি প্রদান করেছেনঃ

k= CD^2

এখানে, k= ভেদ্যতার সহগ

C= ধ্রুবক (এর মান সাধারণত ১০০ ধরা হয়)

D(10) = গোলকাকার মৃত্তিকা কণার কার্যকরী আকার (এই সূত্রের জন্য D(10) এর মান অবশ্যই সেন্টিমিটার এ নিতে হবে)
মৃত্তিকা বলবিদ্যা

**মৃত্তিকা বলবিদ্যা** (ইংরেজিঃ Soil Mechanics) মূলত পদার্থবিদ্যা ও ফলিত বলবিদ্যার একটি শাখা যা মৃত্তিকার আচরণ ও বৈশিষ্ট্য বর্ণনা করে। এটি প্রচলিত ধারার ‘কঠিন বস্তুর বলবিদ্যা’ ও ‘প্রবাহী বলবিদ্যা’ থেকে এ জন্য স্বতন্ত্র- কারণ, মাটিতে কেবল কঠিন মাটির দানা বা কেবল তরল পদার্থ উপস্থিত থাকে না; বরং বিচিত্র ধরনের প্রবাহী পদার্থ (যেমনঃ বায়ু ও পানি) এবং কঠিন পদার্থ (যেমনঃ কাদা, পলি, বালি ও গ্র্যাভেল) উপস্থিত থাকে। পাশাপাশি, মাটিতে বিভিন্ন রকমের জৈব ও অজৈব পদার্থ এবং অন্যান্য উপাদান থাকে।  মৃত্তিকা বলবিদ্যায় সমস্যা সমাধানকালে এ সব কিছুই বিবেচনায় নেয়া হয়। তাই, ‘মৃত্তিকা বলবিদ্যা’ এবং ‘শৈল বলবিদ্যা’ গতানুগতিক বলবিদ্যা থেকে স্বতন্ত্র। ভূ-কারিগরি প্রকৌশল (যা পুরকৌশলের একটি উপবিভাগ) এবং প্রকৌশলীয় ভূতত্ত্ববিদ্যা (যা কিনা ভূতত্ত্ববিদ্যার একটি উপবিভাগ) সহ বিভিন্ন ক্ষেত্রে তাত্ত্বিক বিশ্লেষণে মৃত্তিকা বলবিদ্যার প্রয়োগ রয়েছে।  

## ইতিহাস ও ক্রমবিকাশ
বলবিদ্যা বিজ্ঞানের একটি প্রাচীন শাখা হলেও মৃত্তিকা বলবিদ্যা শাখাটি অধুনা প্রতিষ্ঠিত। মৃত্তিকা বলবিদ্যার সূচনা ১৯২৫ সালে কার্ল তারজাঘির হাত ধরে। তিনি মাটির কণাগুলোর আচরণ ও বৈশিষ্ট্য ব্যাখ্যায় বলবিদ্যার সফল প্রয়োগ করেন। ফলে, মৃত্তিকা বলবিদ্যা নামে বলবিদ্যার একটি স্বতন্ত্র শাখা প্রতিষ্ঠিত হয়। তাই কার্ল তারজাঘিকে মৃত্তিকা বলবিদ্যার জনক হিসেব অভিহিত করা হয়। কার্ল তারজাঘি কার্যকর পীড়নের মূলনীতিগুলো দাঁড় করান, এবং ব্যাখ্যা করেন যে, মাটির কৃন্তন শক্তিমাত্রা (Shear Strength) মূলত কার্যকর পীড়ন দ্বারাই নিয়ন্ত্রিত হয়। তারজাঘির আবিষ্কৃত তত্ত্বের মধ্যে আরো আছে -- মাটির ভারবহন ক্ষমতা সংক্রান্ত তত্ত্ব, এবং কর্দমাক্ত মাটির দৃঢ়ীকরণের দরুন মাটির দেবে যাওয়ার ঘটনা পূর্বাভাস ব্যাখ্যা করার তত্ত্বাদি।

## আলোচ্যসূচি
মৃত্তিকা বলবিদ্যার আলোচ্যসূচির তালিকা বেশ দীর্ঘ। শাস্ত্রটিতে যে বিষয়গুলোর পাঠ দেয়া হয় সেগুলো হচ্ছে মূলত- ভূমণ্ডলের মাটির গঠন ও উপাদান; কঠিন মাটি-তরল পানি-গ্যাসীয় বায়ুর আন্তসম্পর্কীয় ত্রিদশাচিত্র, কার্যকরী চাপ, ছিদ্রস্থ পানির চাপ, কৈশিকতা, মাটির শ্রেণিবিন্যাস, ভেদ্যতা, মাটির দৃঢ়ীকরণ, মাটির সংনমন, কৃন্তন শক্তিমাত্রা, মাটির দৃঢ়তা।  

## প্রয়োগ
পাহাড়ি এলাকা ও নদী তীরবর্তী ঢালুর জমির ক্ষেত্রে ঢালের স্থিতিশীলতা রক্ষা, অনুভূমিক মৃত্তিকা চাপ, বুনিয়াদের ভার বহন ক্ষমতা ইত্যাদি ক্ষেত্রে তাত্ত্বিক গবেষণা ও ব্যবহারিক প্রয়োগে মৃত্তিকা বলবিদ্যার রয়েছে ব্যাপক ভূমিকা।

## তথ্যসূত্র

বিষয়শ্রেণী:মৃত্তিকা
বিষয়শ্রেণী:বলবিজ্ঞান
বিষয়শ্রেণী:মৃত্তিকা বলবিজ্ঞান
ঊষাতন তালুকদার

**ঊষাতন তালুকদার** হলেন বাংলাদেশের পার্বত্য চট্টগ্রামের আদিবাসীদের অধিকার আদায়ের আন্দোলনের প্রথম সারির একজন নেতা, রাজনীতিবিদ এবং সংসদ সদস্য।

## প্রাথমিক জীবন
তার জন্ম ১৯৫০ সালের ৫ আগস্ট। বাবার সরকারি চাকরির সুবাদে তিনি পড়াশোনা করেছেন বাংলাদেশের বিভিন্ন শিক্ষা প্রতিষ্ঠানে। তিনি চট্টগ্রাম বিশ্ববিদ্যালয় থেকে রাজনীতি বিজ্ঞান বিভাগে স্নাতক (সম্মান) ডিগ্রি নেন। ছাত্রজীবনে স্কাউট আন্দোলনের সঙ্গে যুক্ত ছিলেন। ১৯৬৬ সালে পাকিস্তানের করাচিতে অনুষ্ঠিত চতুর্থ জাতীয় জাম্বুরিতে অংশ নিয়েছিলেন। বিশ্ববিদ্যালয়ে পড়ার সময় ইউওটিসির(ইউনিভার্সিটি অফিসার ট্রেনিং কর্পস) সঙ্গে যুক্ত ছিলেন। তিনি বিভিন্ন সামাজিক কাজের সঙ্গেও যুক্ত ছিলেন। তিনি রাঙামাটি জেলার বন্ধুকভাঙ্গা ইউনিয়নের লেখ্ঙছড়া হতে বৌদ্ধ মূর্তি চুরি করেছিলেন বলে অভিযোগ আছে। মানুষের কাছ হতে ধার নেয়ার নামে টাকা নিয়ে পুনরায় ফেরত দেন না বলে রাঙামাটিতে তাঁর বিরুদ্ধে বহু অভিযোগ পাওয়া যায় । 

## রাজনৈতিক জীবন
ঊষাতন তালুকদার ছাত্রজীবন থেকে রাজনীতির সঙ্গে জড়িত। তিনি পার্বত্য চট্টগ্রাম জনসংহতি সমিতির সহসভাপতি। তিনি ১৯৯৯ সাল থেকে পার্বত্য চট্টগ্রাম আঞ্চলিক পরিষদের সদস্য হিসেবে দায়িত্ব পালন করছেন। পার্বত্য চট্টগ্রাম আঞ্চলিক ক্রীড়া সংস্থার সহ-সভাপতি এবং হিন্দু বৌদ্ধ খ্রিষ্টান ঐক্য পরিষদের অন্যতম কেন্দ্রীয় সভাপতি। ২০০১ থেকে ২০০৬ সাল পর্যন্ত দুই মেয়াদে বাংলাদেশ রেড ক্রিসেন্ট সোসাইটির রাঙামাটি জেলা ইউনিটের সহসভাপতি ছিলেন। তিনি ২৯৯ নং (রাঙামাটি) আসন থেকে স্বতন্ত্র প্রার্থী হিসেবে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।

## আরও দেখুন
* ১০ম জাতীয় সংসদ নির্বাচন - ২০১৪;
* বাংলাদেশের জাতীয় সংসদের সদস্যদের তালিকা।

## তথ্যসূত্র

## বহিঃসংযোগ
* মাননীয় সংসদ সদস্য ঊষাতন তালুকদার  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:রাঙ্গামাটি জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:পার্বত্য চট্টগ্রাম জনসংহতি সমিতির রাজনীতিবিদ
বিষয়শ্রেণী:রাঙ্গামাটি জেলার ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী বৌদ্ধ
কমলেশ নাগরকোটি

**কমলেশ নাগরকোটি** (জন্ম: ২৮ ডিসেম্বর ১৯৯৯) হচ্ছেন একজন ভারতীয় ক্রিকেটার। তিনি ২৬ শে ফেব্রুয়ারি ২০১৭ ২০১৬–১৭ বিজয় হাজারে ট্রফিতে রাজস্থান ক্রিকেট দলের হয়ে খেলার মাধ্যমে লিস্ট এ ক্রিকেটে অভিষেক করেন। দুই দিন পর, তিনি লিস্ট এ ক্রিকেটে রাজস্থান ক্রিকেট দলের হয়ে প্রথমবারের মতো হ্যাট্রিক করেন, উক্ত খেলাটি গুজরাত ক্রিকেট দলের বিরুদ্ধে সংঘটিত হয়েছিল।

নাগরকোটির বাবা ভারতীয় সেনাবাহিনীর একজন সুবেদার ছিলেন। তিনি তার অবসরকালীন সম্পদ ব্যবহার করে জয়পুরে একটি এক শয্যার বাড়ির অ্যাপার্টমেন্ট ক্রয় করেন যেন তার ছেলে ক্রিকেট খেলা শিখতে পারে। নাগরকোটির শৈশব কোচ ছিলেন সুরেন্দ্র সিং রাথোড়।

২০১৭ সালের ডিসেম্বরে, তিনি ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য ভারতীয় দলে স্থান পান। ২০১৮ সালে জানুয়ারিতে, তাকে কলকাতা নাইট রাইডার্স ₹৩.২ কোটি রুপিতে ক্রয় করে।

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৯৯-এ জন্ম
বিষয়শ্রেণী:ভারতীয় ক্রিকেটার
বিষয়শ্রেণী:রাজস্থানের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
২০১ গম্বুজ মসজিদ

**২০১ গম্বুজ মসজিদ** হলো বাংলাদেশের টাঙ্গাইল জেলার গোপালপুর উপজেলার নগদা শিমলা ইউনিয়নের দক্ষিণ পাথালিয়া গ্রামে অবস্থিত একটি মসজিদ। এটি পৃথিবীর সবচেয়ে বেশি গম্বুজ এবং দ্বিতীয় উচ্চতম মিনার বিশিষ্ট মসজিদ হিসাবে স্বীকৃত। মসজিদটির নকশা করা হয়েছে ২০১টি গম্বুজ ও ৯টি মিনার দিয়ে সজ্জিত একটি পূর্ণাঙ্গ মসজিদ কমপ্লেক্স হিসেবে। মসজিদটি নির্মাণাধীন রয়েছে।

## ইতিহাস
২০১৩ সালের জানুয়ারি এই মসজিদ নির্মাণ কাজ শুরু হয়। মসজিদটি বীর মুক্তিযোদ্ধা রফিকুল ইসলাম কল্যাণ ট্রাস্টের উদ্যোগে নির্মিত হচ্ছে। নির্মাণ কাজের ভিত্তিপ্রস্থর স্থাপন করেন বীর মুক্তিযোদ্ধা রফিকুল ইসলাম কল্যাণ ট্রাস্টের প্রতিষ্ঠাতা চেয়ারম্যানের মা রিজিয়া খাতুন। মসজিদ নির্মাণে ব্যয় হবে আনুমানিক ১০০ কোটি টাকা। নির্মাণ শেষ হলে মসজিদ আল হারামের ইমাম এসে নামাযের ইমামতি করে মসজিদটি উদ্বোধন করার কথা রয়েছে।

## স্থাপত্যশৈলী
মসজিদটির ছাদে ৮১ ফুট উচ্চতার একটি গম্বুজ রয়েছে। এই বড় গম্বুজের চারপাশে ছোট ছোট গম্বুজ আছে ২০০টি। প্রত্যেকের উচ্চতা ১৭ ফুট। মূল মসজিদের চার কোণায় রয়েছে ৪টি মিনার। প্রত্যেকের উচ্চতা ১০১ ফুট। পাশাপশি ৮১ ফুট উচ্চতার আরও চারটি মিনার আছে। সবচেয়ে উঁচু মিনারটি মসজিদের পাশে অবস্থিত, যার উচ্চতা ৪৫১ ফুট। মসজিদটি দৈর্ঘ্যে ১৪৪ ফুট ও প্রস্থে ১৪৪ ফুট। মসজিদটিতে একসঙ্গে প্রায় ১৫ হাজার মানুষ নামাজ আদায় করতে পারবেন। মসজিদের দেয়ালের টাইলসে পূর্ণ কোরআন শরিফ অঙ্কিত রয়েছে। মসজিদের প্রধান দরজা নির্মাণে ব্যবহার করা হবে ৫০ মণ পিতল। আজান দেওয়ার জন্য মসজিদের সবচেয়ে উঁচু মিনারে বানানো হবে। মসজিদটি সম্পূর্ণ শীতাতপ নিয়ন্ত্রিত হলেও এতে সহস্রাধিক বৈদ্যুতিক পাখা যুক্ত করা হবে।

## মসজিদ কমপ্লেক্স
১৫ বিঘা জমির ওপর বিশাল মসজিদ ও মসজিদ কমপ্লেক্স অবস্থিত। মিহরাবের পাশে মৃতদেহ রাখার জন্য হিমাগার তৈরি করা হবে। এছাড়া মসজিদের পাশে নির্মাণ করা হবে আলাদা ভবন, যেখানে থাকবে দুঃস্থ নারীদের জন্য বিনামূল্যের হাসপাতাল, এতিমখানা, বৃদ্ধাশ্রম, দুঃস্থ মুক্তিযোদ্ধা ও তাদের পরিবারের পুনর্বাসনের ব্যবস্থা।

## চিত্রশালা

201 Dome Mosque, Tangail (14).jpg
201 Dome Mosque 02.jpg
201 Dome Mosque, Tangail (5).jpg
201 Dome Mosque 07.jpg 
201 Dome Mosque 08.jpg
201 Dome Mosque 09.jpg
201 Dome Mosque 03.jpg
201 Dome Mosque 04.jpg
201 Dome Mosque 1.jpg
201 Dome Mosque 13.jpg|মসজিদের সম্মুখ পার্শ্ব
২০১ গম্বুজ মসজিদ এর অভ্যন্তরে ছবি নং ১১.jpg|মিম্বরের ভেতর দিক
২০১ গম্বুজ মসজিদ এর অভ্যন্তরে ছবি নং ২২.jpg|মসজিদের অভ্যন্তরীণ দৃশ্য 


## আরও দেখুন

* বাংলাদেশের মসজিদের তালিকা
* ঢাকা বিভাগের মসজিদের তালিকা
* ষাট গম্বুজ মসজিদ
* নয় গম্বুজ মসজিদ
* কুতুব মিনার

## তথ্যসূত্র

বিষয়শ্রেণী:টাঙ্গাইল জেলার মসজিদ
বিষয়শ্রেণী:২১শ শতাব্দীতে বাংলাদেশে প্রতিষ্ঠিত মসজিদ
দুর্যোগ ঝুঁকি হ্রাস

**দুর্যোগ ঝুঁকি হ্রাস** (**Disaster Risk Reduction** অথবা DRR) দুর্যোগ ঝুঁকি শনাক্তকরণ, পরিমাপণ এবং কমানোর একটি শৃঙ্খলাবদ্ধ ব্যবস্থা। এর লক্ষ্য আর্থ-সামাজিক দুর্যোগজনিত দুর্বলতাকে কমানো। এছাড়াও এটি পরিবেশগত এবং অন্যান্য ঝুঁকি মকাবেলার চেষ্টা করে, যেগুলো পরিবেশের উপর প্রভাব ফেলে। এই নিবন্ধে দুর্যোগ ঝুঁকি হ্রাস মধ্য ৭০ এর দশকে প্রকাশিত পরিবেশ দুর্বলতার উপর ব্যাপকভাবে চালানো গবেষণার দ্বারা প্রবলভাবে প্রভাবিত হয়েছে। দুর্যোগ ঝুঁকি হ্রাস দুর্যোগ ও ত্রাণ সংস্থা এবং এধরনের যে প্রতিষ্ঠানগুলো আছে তাদের দায়িত্ব। দুর্যোগ ঝুঁকি হ্রাস এককালীন-প্রকল্প বা পার্শ্ব-প্রকল্প না হয়ে, এধরনের প্রতিষ্ঠানগুলো কীভাবে তাদের কর্মকাণ্ড পরিচালনা করবে তার অবিচ্ছেদ্য অংশ হওয়া উচিৎ। DRR এর পরিসর অনেক বিস্তৃত: এর কাজের ক্ষেত্র প্রচলিত জরুরী ব্যবস্থাপনার চেয়েও অনেক প্রশস্ত এবং গভীর। উন্নয়ন এবং মানবিক কর্মকাণ্ডের প্রতিটি শাখায় DRR এর ব্যাপারে উদ্যোগের সুযোগ রয়েছে।

দুর্যোগ ঝুঁকি হ্রাসের ক্ষেত্রে জাতিসংঘের সংস্থাগুলোর মধ্যে UNISDR (জাতিসংঘ দুর্যোগ ঝুঁকি হ্রাস দপ্তর) এবং UNDP (জাতিসংঘ উন্নয়ন কার্যক্রম)এর সংজ্ঞাটি DRR এর সবচেয়ে সাধারণ উদ্ধৃত সংজ্ঞা। সংজ্ঞাটি হলো: "টেকসই উন্নয়নের বিস্তৃত প্রেক্ষাপটের মধ্যে বিপদের প্রতিকূল প্রভাব এড়ানো (বাঁধা দেয়া) বা কমানোর (প্রশমন এবং প্রস্তুতি) জন্য ধারনাগত কাঠামোর উপাদান বিবেচনায় সমাজ জুড়ে পরিবেশগত দুর্বলতা এবং দুর্যোগ ঝুঁকি কমানোর সম্ভাবনা।"

## প্রসঙ্গকথা

বার্ষিক মানবিক সহায়তার জন্য বরাদ্দ প্রায় ১০ বিলিয়ন ডলারের মাত্র ৪% ব্যবহার করা হয় দুর্যোগ প্রতিরোধের জন্য, তারপরও দুর্যোগ ঝুঁকি হ্রাসের জন্য ব্যবহৃত প্রতিটি ডলার ৫ থেকে ১০ ডলার বাঁচিয়ে দেয় দুর্যোগের কারণে হওয়া অর্থনৈতিক ক্ষতির হাত থেকে।

## তথ্যসূত্র

বিষয়শ্রেণী:মানবিক সাহায্য
বিষয়শ্রেণী:আন্তর্জাতিক উন্নয়ন
বিষয়শ্রেণী:প্রাকৃতিক দুর্যোগ
বিষয়শ্রেণী:দুর্যোগ ব্যবস্থাপনা
বিমানবন্দরের নিরাপত্তা

**বিমানবন্দরের নিরাপত্তা** বলতে বিমানবন্দর ব্যবহার করা যাত্রীদের, কর্মীদের এবং বিমানগুলোকে দুর্ঘটনাজনিত/ইচ্ছাকৃত ক্ষতি, অপরাধ ও অন্যান্য হুমকি থেকে রক্ষা করার উদ্দেশ্যে ব্যবহৃত কৌশল এবং পদ্ধতিগুলোকে বোঝায়।

বিমানচালনার নিরাপত্তা মানব ও বস্তুগত সম্পদের একটি সমন্বয় যা বেআইনি হস্তক্ষেপের বিরুদ্ধে বেসারমিক বিমানচালনাকে রক্ষা করে। সন্ত্রাসবাদ, নাশকতা, জীবন ও সম্পত্তির প্রতি হুমকিস্বরুপ কিছু, ভুয়া হুমকি ছড়ানো, বোমাহামলা ইত্যাদি বেআইনি হস্তক্ষেপের উদাহরণ।

## বিবরণ
প্রচুর মানুষ প্রতিদিন বিমানবন্দর দিয়ে যাতায়াত করে। এক জায়গায় এত বিপুল সংখ্যক মানুষের উপস্থিতির কারণে এটি সন্ত্রাসবাদসহ বিভিন্ন অপরাধমূলক কর্মকাণ্ডের সম্ভাব্য লক্ষ্য হিসেবে দাঁড়িয়েছে। একইভাবে বৃহৎ যাত্রীবাহী বিমানগুলোতে হওয়া প্রচুর মানুষের সমাবেশ, বিমানে আক্রমণের কারণে সম্ভাব্য মৃত্যুর উচ্চহার, অপহৃত বিমানকে মারাত্মক অস্ত্র হিসেবে ব্যবহারের ক্ষমতা সন্ত্রাসবাদের জন্য আকর্ষণীয় লক্ষ্য প্রদানে ভূমিকা রাখতে পারে।

বিষয়শ্রেণী:প্রবেশাধিকার নিয়ন্ত্রণ
বিষয়শ্রেণী:বিমানবন্দর অবকাঠামো
বিষয়শ্রেণী:বিমান চলাচল নিরাপত্তা
বিষয়শ্রেণী:নিরাপত্তা প্রযুক্তি
পারমাণবিক, আণবিক ও আলোকীয় পদার্থবিজ্ঞান

**পারমাণবিক, আণবিক এবং আলোকীয় পদার্থবিজ্ঞান** (ইংরেজি শব্দসংক্ষেপ "এএমও") হলো বস্তু বস্তু এবং আলোক-বস্তু মিথস্ক্রিয়াসমূহের বিশ্লেষণ যেগুলি এক বা গুটিকয়েক পরমাণুর মাপনীতে এবং কয়েক ইলেকট্রন ভোল্টের কাছাকাছি শক্তি মাপনীতে ঘটে থাকে। এই তিনটি ক্ষেত্র নিবিড়ভাবে আন্তঃসম্পর্কিত। এএমও তত্ত্বে সনাতন, অর্ধসনাতন এবং কোয়ান্টাম প্রক্রিয়াসমূহ অন্তর্ভুক্ত রয়েছে। সাধারণত নিঃসরণের তত্ত্ব এবং প্রয়োগসমূহ, শোষণ, উত্তেজিত পরমাণু ও অণু থেকে তড়িৎ চুম্বকীয় বিকিরণের (আলোক) বিক্ষেপণ, বর্ণালিবীক্ষণ যন্ত্রের বিশ্লেষণ, লেজার এবং মেজারের উৎপাদন, এবং বস্তু সাধারণের আলোক ধর্মাবলি, এই শ্রেণীকরণের মধ্যে পড়ে।

## তথ্যসূত্র

বিষয়শ্রেণী:পারমাণবিক, আণবিক ও আলোকীয় পদার্থবিজ্ঞান
বিষয়শ্রেণী:পদার্থবিজ্ঞানের উপক্ষেত্র
রুমা থানা

**রুমা থানা** বাংলাদেশের বান্দরবান জেলার অন্তর্গত রুমা উপজেলার একটি থানা।

## প্রতিষ্ঠাকাল
রুমা থানা গঠিত হয় ১৯১৭ সালে।

## প্রশাসনিক এলাকাসমূহ
রুমা উপজেলার ৪টি ইউনিয়নের প্রশাসনিক কার্যক্রম রুমা থানার আওতাধীন।

;ইউনিয়নসমূহ:
* ১নং পাইন্দু
* ২নং রুমা সদর
* ৩নং রেমাক্রীপ্রাংসা
* ৪নং গ্যালেংগ্যা

## আরও দেখুন
* রুমা উপজেলা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:বান্দরবান জেলার থানা
বিষয়শ্রেণী:রুমা উপজেলা
ঢাকা নগর ভবন

**ঢাকা নগর ভবন** ১৯৯৫ সালে প্রতিষ্ঠিত একটি ভবন। এটি ঢাকা দক্ষিণ সিটি কর্পোরেশনের মেয়রের ও সভা-সমাবেশের কার্যালয়। ভবনটি ঢাকা বিশ্ববিদ্যালয়ের ক্যাম্পাসের পিছনে, গোলাপশাহ সড়ক দ্বীপ থেকে পশ্চিমে প্রবাহিত হাফেজ্জী হুজুর সড়কে অবস্থিত। ভবনটির স্থাপত্য শৈলী অত্যন্ত মনোমুগ্ধকর।

## স্থাপত্য
ভবনটির নকশাকারী হলেন এ. ইমামুদ্দিন ও লাইলুন নাহার ইকরাম এবং এটি নির্মাণকাজ ১৯৯৫ সালে সম্পন্ন হয়। এটি ১৫ তলা বিশিষ্ট একটি ভবন যার মধ্যে রয়েছে অফিস, একটি ব্যাংক, সভা কক্ষ, একটি যাদুঘর, ডাইনিং সুবিধা, একটি প্রার্থনা হল, মেয়র অফিস, এবং সাধারণ মানুষের হল। ভবনটির প্রবেশদ্বার ও পিছনে প্রচুর কলাম এবং খিলানযুক্ত প্রবেশদ্বার রয়েছে। ভবনটি পূর্ব ও পশ্চিম ব্লকে বিভক্ত। উত্তর এবং দক্ষিণ মুখে ভবনের উপরে দুটি ঘড়ি আছে। ভবনটির সামনে একটি বাগান রয়েছে।

## তথ্যসূত্র

বিষয়শ্রেণী:ঢাকার ভবন ও স্থাপনা
বিষয়শ্রেণী:বাংলাদেশের সরকারি ভবন
বিষয়শ্রেণী:ঢাকার সরকার
রেমাক্রীপ্রাংসা ইউনিয়ন

**রেমাক্রীপ্রাংসা** বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।

## আয়তন
রেমাক্রীপ্রাংসা ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)। এটি রুমা উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৩১৯জন। এর মধ্যে ৩,৮৮২জন খ্রিস্টান, ১১৭জন বৌদ্ধ, ৬০জন মুসলিম, ১২জন হিন্দু ও ১,২৪৮জন অন্যান্য ধর্মের অনুসারী।

নৃতাত্ত্বিকভাবে ৪৭৬জন বাঙালি, ২৪জন‌ মারমা,  ১,৩৫৯জন ম্রো, ১,২১৫জন ত্রিপুরা ও ২,২৪৫জন অন্যান্য।

## অবস্থান ও সীমানা
রুমা উপজেলার দক্ষিণ-পূর্বাংশে রেমাক্রীপ্রাংসা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের উত্তরে রুমা সদর ইউনিয়ন, পশ্চিমে রুমা সদর ইউনিয়ন ও গ্যালেংগ্যা ইউনিয়ন, দক্ষিণে থানচি উপজেলার বলিপাড়া ইউনিয়ন এবং পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন অবস্থিত।

## প্রশাসনিক কাঠামো
রেমাক্রীপ্রাংসা ইউনিয়ন রুমা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ২টি মৌজায় বিভক্ত।

ওয়ার্ডভিত্তিক এ ইউনিয়নের মৌজাগুলো হল:

## শিক্ষা ব্যবস্থা
২০১১ সালের আদমশুমারি অনুযায়ী রেমাক্রীপ্রাংসা ইউনিয়নের সাক্ষরতার হার ২৫.৬%। এ ইউনিয়নে ১টি নিম্ন মাধ্যমিক বিদ্যালয় ও ৩টি প্রাথমিক বিদ্যালয় রয়েছে।

### শিক্ষা প্রতিষ্ঠান
;নিম্ন মাধ্যমিক বিদ্যালয়
* রেমাক্রীপ্রাংসা নিম্ন মাধ্যমিক বিদ্যালয়

;প্রাথমিক বিদ্যালয়
* দানাগ্রীপাড়া সরকারি প্রাথমিক বিদ্যালয়
* নুনথিয়ার হেডম্যানপাড়া সরকারি প্রাথমিক বিদ্যালয়
* পাকনিয়ারপাড়া সরকারি প্রাথমিক বিদ্যালয়

## যোগাযোগ ব্যবস্থা
রেমাক্রীপ্রাংসা ইউনিয়নে যোগাযোগের প্রধান সড়ক হল রুমা-রেমাক্রীপ্রাংসা সড়ক। প্রধান যোগাযোগ মাধ্যম চাঁদের গাড়ি।

## দর্শনীয় স্থান
রেমাক্রীপ্রাংসা ইউনিয়নের দর্শনীয় স্থানগুলোর মধ্যে রয়েছে:
* কেওক্রাডং
* বগালেক
* জাদিপাই ঝর্ণা
* ডাবল ফলস ঝর্ণা

## জনপ্রতিনিধি
* বর্তমান চেয়ারম্যান: জিরা বম

## আরও দেখুন
* রুমা উপজেলা
* রুমা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:রুমা উপজেলার ইউনিয়ন
গ্যালেংগ্যা ইউনিয়ন

**গ্যালেংগ্যা** বাংলাদেশের বান্দরবান জেলার অন্তর্গত রুমা উপজেলার একটি ইউনিয়ন।

## আয়তন
গ্যালেংগ্যা ইউনিয়নের আয়তন ৩৫,২০০ একর (১৪২.৪৫ বর্গ কিলোমিটার)। এটি রুমা উপজেলার সবচেয়ে বড় ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৬১১জন। এর মধ্যে ১,৬৮০জন খ্রিস্টান, ১,৫২৮জন বৌদ্ধ, ২০জন মুসলিম, ৮জন হিন্দু ও ৩,৩৭৫জন অন্যান্য ধর্মের অনুসারী।

নৃতাত্ত্বিকভাবে ৩২জন বাঙালি, ৪,৩৭৯জন ম্রো, ১,০৬৭জন‌ মারমা, ৮৬৪জন ত্রিপুরা ও ২৬৯জন অন্যান্য।

## অবস্থান ও সীমানা
রুমা উপজেলার দক্ষিণ-পশ্চিমাংশ জুড়ে গ্যালেংগ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পূর্বে রেমাক্রীপ্রাংসা ইউনিয়ন ও রুমা সদর ইউনিয়ন; উত্তরে রুমা সদর ইউনিয়ন ও রোয়াংছড়ি উপজেলার তারাছা ইউনিয়ন; পশ্চিমে বান্দরবান সদর উপজেলার টংকাবতী ইউনিয়ন, লামা উপজেলার সরই ইউনিয়ন ও গজালিয়া ইউনিয়ন এবং দক্ষিণে থানচি উপজেলার বলিপাড়া ইউনিয়ন অবস্থিত।

## প্রশাসনিক কাঠামো
গ্যালেংগ্যা ইউনিয়ন রুমা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রুমা থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ৪টি মৌজায় বিভক্ত।

ওয়ার্ডভিত্তিক এ ইউনিয়নের মৌজাগুলো হল:

## শিক্ষা ব্যবস্থা
২০১১ সালের আদমশুমারি অনুযায়ী গ্যালেংগ্যা ইউনিয়নের সাক্ষরতার হার ১৬.৪%। এ ইউনিয়নে ১০টি প্রাথমিক বিদ্যালয় রয়েছে।

### শিক্ষা প্রতিষ্ঠান
;প্রাথমিক বিদ্যালয়
* আদিগাপাড়া সরকারি প্রাথমিক বিদ্যালয়
* কালাপাড়া সরকারি প্রাথমিক বিদ্যালয়
* গ্যালেংগা পাড়া সরকারি প্রাথমিক বিদ্যালয়
* গ্যালেংগা হেডম্যানপাড়া সরকারি প্রাথমিক বিদ্যালয়
* পান্তলা পাড়া সরকারি প্রাথমিক বিদ্যালয়
* পান্তলা হেডম্যানপাড়া সরকারি প্রাথমিক বিদ্যালয়
* মোংগাপাড়া সরকারি প্রাথমিক বিদ্যালয়
* যথুরামপাড়া সরকারি প্রাথমিক বিদ্যালয়
* রামদুপাড়া সরকারি প্রাথমিক বিদ্যালয়
* সেপ্রুপাড়া সরকারি প্রাথমিক বিদ্যালয়

## যোগাযোগ ব্যবস্থা
গ্যালেংগ্যা ইউনিয়নে যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।

## খাল ও নদী
গ্যালেংগ্যা ইউনিয়নের মধ্য দিয়ে বয়ে চলেছে সাঙ্গু নদী। এছাড়া রয়েছে গ্যালেংগ্যা খাল, সেপ্রু খাল এবং জামপুরা খাল।

## হাট-বাজার
গ্যালেংগ্যা ইউনিয়নের প্রধান বাজার হল গ্যালেংগ্যা বাজার।

## দর্শনীয় স্থান
* ঋজুক জলপ্রপাত

## জনপ্রতিনিধি
* বর্তমান চেয়ারম্যান: মেননিয়াম ম্রো

## আরও দেখুন
* রুমা উপজেলা
* রুমা থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:রুমা উপজেলার ইউনিয়ন
কোচবিহার স্টেডিয়াম

**কোচবিহার স্টেডিয়াম** হল পশ্চিমবঙ্গের কোচবিহার শহরে অবস্থিত একটি বহুমুখী ক্রীড়াঙ্গন। মাঠটি মূলত ফুটবল, ক্রিকেট ও অন্যান্য ম্যাচের জন্য ব্যবহৃত হয়েছিল। দিবারাত্রি-ব্যাপী ম্যাচের সুবিধার্থে এই মাঠটিতে ফ্লাডলাইটের ব্যবস্থা রয়েছে। রঞ্জি ট্রফির ম্যাচগুলি আয়োজনের জন্য এই মাঠটি বিসিসিআই-এর মানদণ্ড অনুযায়ী নির্মিত হয়েছে। ২০০৮ সালে বিজয় মার্চেন্ট ট্রফির গুজরাত অনূর্ধ্ব-১৯ ও ঝাড়খণ্ড অনূর্ধ্ব-১৯ দলের মধ্যে একটি ম্যাচের মাধ্যমে এই স্টেডিয়ামটি উদ্বোধন করা হয়েছিল।

## চিত্রকক্ষ

Cooch Behar Stadium (3117391408).jpg|রাজবাড়ির প্রেক্ষাপটে কোচবিহার স্টেডিয়ামের মাঠ
Cooch Behar Stadium Gallery (3116564507).jpg|কোচবিহার স্টেডিয়ামের গ্যালারি


## তথ্যসূত্র

## বহিঃসংযোগ
* cricketarchive
* Wikimapia

বিষয়শ্রেণী:পশ্চিমবঙ্গের ক্রিকেট মাঠ
বিষয়শ্রেণী:ভারতের ক্রিকেট মাঠ
বিষয়শ্রেণী:কোচবিহার জেলার ভবন ও স্থাপনা
বিষয়শ্রেণী:২০০৮-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গের ক্রীড়াঙ্গন
বিষয়শ্রেণী:২০০৮-এ সম্পন্ন ক্রীড়া মাঠ
বিষয়শ্রেণী:কোচবিহার
নাউকান জনগোষ্ঠী

**নাউকান জনগোষ্ঠী**, নাউকানস্কি নামেও পরিচিত, হচ্ছে সাইবেরীয় ইউপিক জনগোষ্ঠী এবং সাইবেরিয়ার একটি আদিবাসী। তারা রাশিয়ার পূর্বাঞ্চলে চুকোটকা স্বায়ত্তশাসিত অঞ্চলে বসবাস করে।

## ভাষা
নাউকান ইউপিক ভাষাটি ইস্কিমো-আলেউট ভাষাগুলির একটি ইউপিক ভাষা। কিছু সংখ্যক লোক এই ভাষায় কথা বলে। অনেক নাউকান লোক এখন চুকচি ভাষায় কথা বলে।
## Culture

## আরো দেখুন
* ইয়ারাঙ্গা, একটি কোণাকৃতির তাবু

## টীকা

## বহিঃসংযোগ

* Naukan abandoned Village on Cape Dezhnev Peninsula, Siberia, photo gallery

বিষয়শ্রেণী:সাইবেরিয়ান দেশীয় জনগোষ্ঠী
রাঘব চট্টোপাধ্যায়

**রাঘব চট্টোপাধ্যায়** একজন ভারতীয় বাঙালি গায়ক ও সুরকার। তিনি বাংলা আধুনিক গান, রবীন্দ্রসঙ্গীত, নজরুলগীতি প্রভৃতি গেয়ে থাকেন। তিনি চলচ্চিত্রে নেপথ্য সঙ্গীতশিল্পী হিসেবেও কাজ করেছেন। তিনি *[[সা রে গা মা পা বাংলা|সা রে গা মা পা বাংলা ২০২৪]]*-এর একজন বিচারক ছিলেন।

## প্রারম্ভিক জীবন
রাঘব চট্টোপাধ্যায়ের জন্ম ভারতের পশ্চিমবঙ্গ রাজ্যের নৈহাটির একটি বাঙালি পরিবারে। তিনি খুব ছোটবেলা থেকেই সঙ্গীতের প্রতি আকর্ষিত হন এবং নয় বছর বয়স থেকেই গিটার বাজাতে শুরু করেন। তার মা শীলা চট্টোপাধ্যায় এবং মামারা ধ্রুপদী সঙ্গীতশিল্পী ছিলেন। তার মা তাকে প্রাথমিক হিন্দুস্তানি সঙ্গীতের শিক্ষা দেন এবং ধ্রুপদী সঙ্গীতের প্রতি তার আকর্ষণ জাগিয়ে তোলেন। এরপর তিনি বিষ্ণুপুর ঘরানার ডক্টর অমিয়রঞ্জন বন্দোপাধ্যায়ের কাছে সঙ্গীত শিক্ষা করেন। তারপর আরো সাত বছর সঙ্গীত রিসার্চ একাদেমিতে পণ্ডিত অজয় চক্রবর্তীর কাছে পাতিয়ালা ঘরানার ধ্রুপদী সঙ্গীতের শিক্ষা নেন। এরপরে তিনি উস্তাদ রশিদ খানের কাছে তার হিন্দুস্তানি সঙ্গীতের শিক্ষা চালিয়ে যেতে থাকেন।

## সঙ্গীত জীবন
রাঘব চট্টোপাধ্যায় ১৯৯৬ খ্রিষ্টাব্দে এইচএমভি-এফএম আয়োজিত গোল্ডেন ট্যালেন্ট সার্চ প্রতিযোগিতায় প্রথম স্থান লাভ করেন। তিনি সঙ্গীত রিসার্চ একাদেমির স্কলারশিপও পান। এরপর থেকেই তিনি চলচ্চিত্র, টিভি সিরিয়াল এবং বিজ্ঞাপনের জন্য গাইতে শুরু করেন। তার প্রথম দিকের চলচ্চিত্রগুলির মধ্যে ছিল *মায়ার বন্ধন*, *এই টুকু ভালোবাসা*। টিভি সিরিয়ালের মধ্যে ছিল *কাঁটা তারের বেড়া*, *পাঁচতারা*, *এক চিলতে রোদ্দুর* প্রভৃতি। তিনি জনপ্রিয় টিভি চ্যানেল যেমন ই-টিভি, আলফা, তারা ও আকাশ বাংলা চ্যানেলে বিজ্ঞাপনের জন্য গান গেয়েছেন। তিনি ২০০২ খ্রিষ্টাব্দে হিন্দি *[[দেবদাস (২০০২-এর হিন্দি চলচ্চিত্র)|দেবদাস]]* চলচ্চিত্রে গান গেয়েছিলেন।

রাঘব চট্টোপাধ্যায়ের প্রথম বাংলা ক্যাসেট অ্যালবাম ছিল 'ভোরের আলো'। তার প্রথম হিন্দি একক অ্যালবাম 'রিস্তা' কসমিক মিউজিক থেকে প্রকাশিত হয়।

## তথ্যসূত্র

## বহিঃসংযোগ
* 
* রাঘব চট্টোপাধ্যায়ের ব্যক্তিগত ওয়েবসাইট 
* সারেগামা সাইটে রাঘব চট্টোপাধ্যায়
* গানা ডট কমে রাঘব চট্টোপাধ্যায়ের গান
* সাভন সাইটে রাঘব চট্টোপাধ্যায়ের গান
* অ্যাপল মিউজিকে রাঘব চট্টোপাধ্যায়
* আশা অডিও সাইটে রাঘব চট্টোপাধ্যায়
* গুগুল প্লে সাইটে রাঘব চট্টোপাধ্যায়

বিষয়শ্রেণী:জীবিত ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:ভারতীয় সঙ্গীতশিল্পী
বিষয়শ্রেণী:বাঙালি সঙ্গীতজ্ঞ
বিষয়শ্রেণী:ভারতীয় নেপথ্য গায়ক
বিষয়শ্রেণী:পশ্চিমবঙ্গের সঙ্গীতশিল্পী